CELEX: 62009CN0147
Language: fi
Date: 2009-04-24 00:00:00
Title: Asia C-147/09: Ennakkoratkaisupyyntö, jonka Oberlandesgericht Wien (Itävalta) on esittänyt 24.4.2009 — Ronald Seunig v. Maria Hölzel

4.7.2009   
            
            
               FI
            
            
               Euroopan unionin virallinen lehti
            
            
               C 153/27
            
         Ennakkoratkaisupyyntö, jonka Oberlandesgericht Wien (Itävalta) on esittänyt 24.4.2009 — Ronald Seunig v. Maria Hölzel
   (Asia C-147/09)
   2009/C 153/50
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Wien
   
      Pääasian asianosaiset
   
   
      Valittaja: Ronald Seunig
   
      Vastapuoli: Maria Hölzel
   
      Ennakkoratkaisukysymykset
   
   
               1)
            
            
               
                           a)
                        
                        
                           Voidaanko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (1) (EYVL L 12, 16.1.2001, s. 1; jäljempänä Bryssel I -asetus) 5 artiklan 1 kohdan b alakohdan toisen luetelmakohdan säännöstä soveltaa palvelujen tuottamista koskevaan sopimukseen myös silloin, kun palvelut tuotetaan sopimuksen mukaisesti useissa jäsenvaltioissa?
                           Mikäli edellä mainittuun kysymykseen vastataan myöntävästi:
                           Onko mainittua säännöstä tulkittava siten, että
                        
                     
                           b)
                        
                        
                           keskeisen velvoitteen täytäntöönpanopaikka on määritettävä sen paikkakunnan mukaan, jossa sijaitsee palvelun tarjoajan — toiminnan ajankäytön ja merkityksen mukaan arvioitava — toiminnan painopiste,
                        
                     
                           c)
                        
                        
                           mikäli toiminnan painopistettä ei voida määrittää, kantaja voi nostaa kanteen missä tahansa sopimusta koskevassa asiassa valintansa mukaan millä tahansa paikkakunnalla, jossa palvelua yhteisön alueella tarjotaan?
                        
                     
         
               2)
            
            
               Mikäli ensimmäiseen kysymykseen vastataan kieltävästi:
               Voidaanko Bryssel I -asetuksen 5 artiklan 1 kohdan a alakohdan säännöstä soveltaa palvelujen tuottamista koskevaan sopimukseen myös silloin, kun palvelut tuotetaan sopimuksen mukaisesti useissa jäsenvaltioissa?
            
         
      (1)  EYVL 2001, L 12, s. 1.